
Приложение № 7

ДОГОВОР


Днес, ........................ 2016 г. в гр. София между:

МИНИСТЕРСТВО НА ТРУДА И СОЦИАЛНАТА ПОЛИТИКА (МТСП), с адрес гр. София 1051, ул. “Триадица” № 2, ЕИК/Булстат 000695395, представлявано от Калин Рогачев – за главен секретар и упълномощено лице по чл. 7, ал. 1 от Закона за обществените поръчки (ЗОП) и …………………………………. – ……., упълномощен/а с право на втори подпис, ……………………., наричано по-долу за краткост ВЪЗЛОЖИТЕЛ

и

.......................... , рег. по ф.д. № .... на ............, със седалище и адрес на управление в ............. ЕИК.........................., банкова сметка ......................., тел. ............., факс ....................., представлявано от ..............................................., наричано по долу за краткост ИЗПЪЛНИТЕЛ, от друга страна, 

в изпълнение на Проект BG05М9ОР001-1.005-0001 „Нови стандарти за социални услуги“ по ОП РЧР, на основание чл. 112 и сл. от ЗОП и влязло в сила Решение № .............../............. 2016 г. на ВЪЗЛОЖИТЕЛЯ за определяне на изпълнител на обществена поръчка с предмет: „Разработване и предлагане на гъвкави модели за остойностяване и финансиране на социалните услуги, включващо различни източници и механизъм за въвеждане на принципа „парите следват клиента”, както и проучване на европейския опит в тази област”, открита с решение № ................ и обявление ................, уникален номер на поръчката в регистъра на обществените поръчки на АОП 00422-2016- ............... ………… се сключи настоящият договор като страните се споразумяха за следното:


І. ПРЕДМЕТ И МЯСТО НА ИЗПЪЛНЕНИЕ НА ДОГОВОРА

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да разработи и предложи гъвкави модели за остойностяване и финансиране на социалните услуги, включващо различни източници и механизъм за въвеждане на принципа „парите следват клиента”, както и да проучи европейския опит в тази област съгласно техническата спецификация от документацията за участие в процедурата за възлагане на обществена поръчка – Приложение № 1 и при условията, описани в Техническо предложение и Ценово предложение на ИЗПЪЛНИТЕЛЯ – Приложение № 2 и Приложение № 3, към настоящия договор.
 (2) Възложените по договора дейности ще се извършват в …………………………………

II. СРОК НА ИЗПЪЛНЕНИЕ

Чл. 2. Настоящият договор влиза в сила от датата на подписването му и е със срок на изпълнение до …………………….(не по късно от 30.09.2017 г.)

ІII. ВЪЗНАГРАЖДЕНИЕ И НАЧИН НА ПЛАЩАНЕ

Чл. 3. (1) Възнаграждението за извършените от ИЗПЪЛНИТЕЛЯ услуги е ................................... лева без ДДС или ........................ лева с ДДС, в съответствие с ценовото предложение – Приложение № 3 към договора.  
(2) Възнаграждението по ал. 1 се изплаща, както следва:
1. [bookmark: _GoBack]а/ Авансово плащане - 30% (тридесет процента) от стойността на договора с ДДС в размер на ......................................... лв. без ДДС или ............................. лв. с ДДС, след представяне на фактура от ИЗПЪЛНИТЕЛЯ и банкова гаранция за обезпечаване на авансовото плащане по образец. Банковата гаранция се освобождава след пълно приспадане на стойността на извършеното авансово плащане;
се връща на ИЗПЪЛНИТЕЛЯ когато същият изпълни условията за извършване на окончателно плащане, посочени в чл. 3, ал.2 (в) от договора.
 б/ Две междинни плащания, всяко в размер до 25% от стойността на договора с ДДС, съответно след одобрение от Възложителя на двумесечните (междинни) доклади (общо 2 броя за срока на договора) и фактура от ИЗПЪЛНИТЕЛЯ, отговаряща на изискванията на Закона за счетоводството. Ако ИЗПЪЛНИТЕЛЯ не е получил авансово плащане всяко от двете междинни плащания може да бъде в размер до 40% от стойността на договора с ДДС;
в/ Окончателно плащане: в размер на дължимия остатък от стойността на договора след приспадане на авансовото плащане (ако е осъществено такова) и междинните плащания. Окончателното плащане се извършва в срок до 15 /петнадесет/ календарни дни след представяне от ИЗПЪЛНИТЕЛЯ на двустранно подписан протокол за приемане на работата от страна на ВЪЗЛОЖИТЕЛЯ за съответната дейност по договора, съответни материали, доказващи извършването на дейността, и фактура от ИЗПЪЛНИТЕЛЯ отговаряща на изискванията на Закона за счетоводството. 
(3) Възнаграждението по ал. 1 е окончателно и не подлежи на актуализация. То включва всички разходи на ИЗПЪЛНИТЕЛЯ за извършване на услугите за целия срок на действие на договора.
(4) При неизпълнение от страна на Изпълнителя на конкретна дейност предмет на настоящия договор и респективно на заплащане, то нейната стойност се приспада от размера на дължимото възнаграждение по ал. 2. от договора.

Чл. 4. (1) Плащанията по договора се извършват с платежно нареждане по следната банкова сметка, посочена от ИЗПЪЛНИТЕЛЯ в лева: титуляр: .................., IВАN................................, BIC................................... при банка ......................., банков клон..............................
(2) В случай на промяна в сметката на ИЗПЪЛНИТЕЛЯ, същият уведомява ВЪЗЛОЖИТЕЛЯ писмено.
(3) Средствата за договореното възнаграждение ще бъдат осигурени от бюджета на проект BG 05М9ОР001-1.005-0001 „Нови стандарти за социални услуги” по ОП РЧР.
(4) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на чл. 9, ал. 2 от договора.

IV. ГАРАНЦИЯ ЗА ИЗПЪЛНЕНИЕ

Чл. 5. (1) При подписване на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение на задълженията си по него, включително и за гарантиране на качеството на извършените услуги, предмет на договора, в размер на ...................... (..............................................) лева, представляващи 3 % от стойността на договора без ДДС. 
(2) ИЗПЪЛНИТЕЛЯТ представя гаранция за изпълнение на договора по свой избор под формата на банкова гаранция, парична сума внесена на каса при ВЪЗЛОЖИТЕЛЯ или парична сума, преведена по сметката на ВЪЗЛОЖИТЕЛЯ: IBAN BG83BNBG96613300134102, BIG код BNBGBGSD в БНБ ЦУ или под формата на застраховка, която обезпечава изпълнението чрез покритие на отговорността на ИЗПЪЛНИТЕЛЯ. 
(3) Банковата гаранция за изпълнение трябва да бъде със срок на валидност 90 (деветдесет) дни след изтичане срока на договора.
(4) Гаранцията за изпълнение на договора, ако не е използвана за удовлетворяване на претенции на ВЪЗЛОЖИТЕЛЯ, се освобождава в срок до 90 (деветдесет) дни след окончателното приемане на изпълнението по договора, удостоверено с протокол за приемане и фактура за извършено плащане на цената по договора, без ВЪЗЛОЖИТЕЛЯТ да дължи лихви за периода, през който средствата законно са престояли при него.
(5) В случай, че ИЗПЪЛНИТЕЛЯТ не изпълни някое от задълженията си по договора, ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.
(6) ВЪЗЛОЖИТЕЛЯТ задържа гаранцията за изпълнение на договора, ако в процеса на изпълнение на договора възникне спор между страните, който е внесен за решаване от компетентен съд, както и в случаите, когато ИЗПЪЛНИТЕЛЯТ не започне работа по изпълнение на конкретния договор или договорът бъде развален по негова вина. Задържането на гаранцията, респ. усвояването й, не изчерпва правата на ВЪЗЛОЖИТЕЛЯ за обезщетение по общия ред.

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 6. ВЪЗЛОЖИТЕЛЯТ има право:
1.  да иска и да получи изпълнение на услугите, предмет на настоящия договор, качествено, в срок и без отклонения от договореното, в съответствие с техническата спецификация на ВЪЗЛОЖИТЕЛЯ и техническото предложение на ИЗПЪЛНИТЕЛЯ;
1. да оказва текущ контрол по изпълнението на услугата и да дава задължителни указания на ИЗПЪЛНИТЕЛЯ за отстраняване пропуски и/или несъответствия с изискванията на ВЪЗЛОЖИТЕЛЯ, посочени в документите по чл. 1 от договора;
1. да получи и прегледа представените от ИЗПЪЛНИТЕЛЯ проекти на доклади в сроковете, посочени в техническото предложение Приложение 2 към договора;
4. при необходимост от корекции на всеки от докладите по т. 3, ВЪЗЛОЖИТЕЛЯТ представя съответните коментари на ИЗПЪЛНИТЕЛЯ и му дава срок за отразяването им, но не по-дълъг от 10 (десет) работни дни; 
5. да получи, прегледа и одобри всички изготвени по проекта материали и продукти предварително, преди отпечатването им;
6. да одобрява лицата по чл. 8, ал. 2.

Чл. 7. ВЪЗЛОЖИТЕЛЯТ се задължава:
1. да заплати на ИЗПЪЛНИТЕЛЯ посоченото възнаграждение по договора по реда, в сроковете и размерите, посочени в чл. 3;
2. да оказва необходимото съдействие, в т.ч. да предоставя информация, в рамките на своята компетентност,  на ИЗПЪЛНИТЕЛЯ, необходими за изпълнение на услугите, предмет на договора;
3. да приеме изпълнението на услугите от ИЗПЪЛНИТЕЛЯ по реда и при условията на договора.
4. да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава.

VI. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 8. (1) ИЗПЪЛНИТЕЛЯТ има право:
1. при точно (качествено, в срок и без недостатъци) изпълнение на услугите да получи уговореното в настоящия договор възнаграждение при посочените условия и срокове;
2. да иска от ВЪЗЛОЖИТЕЛЯ необходимото съдействие за изпълнение на услугите, включително във връзка с  чл. 7, т. 2.
(2) В случай, че някой от експертите се налага да бъде сменен след подписване на договора поради болест, смърт или напускане на експерта, то ИЗПЪЛНИТЕЛЯТ трябва да го замени с експерт, притежаващ професионален опит и квалификация, равностойни на тези на първоначално избраните. Новият експерт следва да бъде одобрен от ВЪЗЛОЖИТЕЛЯ преди да започне работа по договора. ИЗПЪЛНИТЕЛЯТ поема всякакви допълнителни разходи, свързани със смяната на неговите експерти.
Чл. 9. (1) ИЗПЪЛНИТЕЛЯТ се задължава:
1. да извърши услугите, предмет на настоящия договор, качествено, в съответствие с изискванията на ВЪЗЛОЖИТЕЛЯ, в срока и съобразно другите условия, предвидени в договора, както и да изпълнява стриктно дадените от ВЪЗЛОЖИТЕЛЯ текущи задължителни указания по изпълнението на дейностите;
2. да координира осъществяването на всички дейности с ръководителя на проекта или посочено от него лице;
3. да отстрани за своя сметка допуснатите недостатъци в процеса на изпълнение на договора, ако такива бъдат констатирани, както и да вземе под внимание коментарите и указанията на ВЪЗЛОЖИТЕЛЯ, свързани с изпълнението на предмета на договора;
4. да представи гаранция за добро изпълнение на задълженията си по договора най-късно в деня на сключването му;
5. да не разкрива информация пред трети лица, станала му известна при и по повод изпълнението на задълженията му по този договор;
6. да информира текущо ВЪЗЛОЖИТЕЛЯ за хода на изпълнението на съответния договор;
7. да представи на ВЪЗЛОЖИТЕЛЯ всички доклади от извършените услуги и резултатите от тях с отразени коментари и забележки, в електронен формат и на хартиен носител, в сроковете, посочени в техническото предложение.
8. да представи отпечатан, одобрен от ВЪЗЛОЖИТЕЛЯ сборник съдържащ всички изготвени в резултат на изпълнението на предмета на поръчката материали, в т.ч. анализи, модели и оценки, минимален брой - 200 бр., както и в електронен вариант, с характеристики на книжното тяло посочени в техническото задание.
9. При поискване от ВЪЗЛОЖИТЕЛЯ да представи всички първични данни използвани при изпълнението на поръчка, в. т.ч. попълнени анкетни карти, резултати от теренни проучвания и т.н.
10. Да представи резултатите от анализа и разработените модели за финансиране и остойностяване на социалните услуги на специално организирано от ВЪЗЛОЖИТЕЛЯ за целта мероприятие в рамките на два дни. Ангажиментът за модериране на мероприятието и обобщаването на направените предложения в следствие на обсъждането е на ИЗПЪЛНИТЕЛЯТ. За времето и мястото на провеждане на мероприятието ИЗПЪЛНИТЕЛЯ ще бъде уведомен писмено от ВЪЗЛОЖИТЕЛЯТ.
 (2) Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.
(3) Във всички информации и материали, свързани с изпълнението на договора ИЗПЪЛНИТЕЛЯТ е длъжен да оповестява, че договорът е получил финансиране по Проект BG05М9ОР001-1.005-0001 „Нови стандарти за социални услуги по ОП РЧР.

VII. КОНФИДЕНЦИАЛНОСТ И АВТОРСКИ ПРАВА

Чл. 10 (1) Всички резултати и произтичащи от тях права, включително авторски или други права върху интелектуална собственост, възникнали в резултат на изпълнението на договора, проучвания, анализи, разработки, доклади, данни, материали и документи, печатни материали, съставени или изготвени от ИЗПЪЛНИТЕЛЯ, във връзка с, и по време на изпълнението на договора, остават изключителна собственост на ВЪЗЛОЖИТЕЛЯ, който има право да ги използва, възпроизвежда, пресъздава, променя и др., както намери за добре на територията на Република България и извън нея, без ограничения по отношение на срока на ползване и без за това да дължи възнаграждение на ИЗПЪЛНИТЕЛЯ или друг автор и без да е необходимо неговото предварително съгласие или одобрение. 
(2) След приключване на дейностите по договора ИЗПЪЛНИТЕЛЯТ трябва да предаде или върне на ВЪЗЛОЖИТЕЛЯ всички такива материали и документи. ИЗПЪЛНИТЕЛЯТ няма право да задържа копия на тези документи и материали, нито да ги използва за свои цели, които нямат отношение към изпълнението на договора, без да е налице изрично писмено съгласие на ВЪЗЛОЖИТЕЛЯ, както и да ги предоставя на трети лица. 
(3) ИЗПЪЛНИТЕЛЯТ няма право да публикува информация и данни, свързани с изпълнението на настоящия договор или да се позовава на такива, когато изпълнява договор, сключен с друг ВЪЗЛОЖИТЕЛ, нито да издава на трети лица информация, предоставена му от ВЪЗЛОЖИТЕЛЯ във връзка с изпълнението на настоящия договор, без да е налице изрично писмено съгласие на ВЪЗЛОЖИТЕЛЯ. 


VIII. НЕУСТОЙКИ И САНКЦИИ

Чл. 11. (1) При забава, частично неизпълнение или неизпълнение на услуги по договора, ИЗПЪЛНИТЕЛЯТ дължи неустойка в размер на 0,5% от цената на договора по чл. 3, ал. 1 за всеки просрочен ден, но не повече от 10 % от цената на договора.
(2) Неустойката може да се удържа от гаранцията за изпълнение, ако е парична, или да се пристъпи към упражняване на правата по банковата гаранция.
(3) ВЪЗЛОЖИТЕЛЯТ дължи на ИЗПЪЛНИТЕЛЯ неустойка за забавено плащане на суми по чл. 3, ал. 2 с повече от 10 работни дни в размер на 0,5 % върху неиздължената сума за всеки просрочен ден, но не повече от 10 % от дължимата сума.
Чл. 12. (1) В случай, че вредите, претърпени от изправната страна са в по-голям размер от неустойката по чл. 11, изправната страна има право да търси по съдебен ред обезщетение за разликата в съответствие с общите правила на гражданското законодателство на Република България. 
(2) В случаите по ал. 1 ВЪЗЛОЖИТЕЛЯТ има право да задържи гаранцията за изпълнение до решаване на спора.
Чл. 13. ИЗПЪЛНИТЕЛЯТ отговаря за действията на подизпълнителя като за свои (ако е приложимо).

IX. ПРОВЕРКИ И ОДИТ ОТ НАЦИОНАЛНИ И ЕВРОПЕЙСКИ ОРГАНИ

Чл. 14. (1) ИЗПЪЛНИТЕЛЯТ е длъжен да допуска представители на Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външни одитори да проверяват, посредством проучване на документацията му или проверки на място, изпълнението на договора, и да проведат пълен одит, при необходимост, въз основа на разходо-оправдателните документи, приложени към счетоводните отчети, счетоводната документация и други документи, свързани с финансирането на договора. ИЗПЪЛНИТЕЛЯТ е длъжен да осигури наличността на документите в съответствие с изискванията на чл. 140 от Регламент (ЕС) № 1303/2013 на Европейския парламент и на Съвета.
Всички разходо-оправдателни и други документи с доказателствена стойност се съхраняват за период от две години, считано от 31 декември на годината, в която е извършено окончателното плащане по договора. 
(2) ИЗПЪЛНИТЕЛЯТ е длъжен да допуска представители на Управляващия орган, Сертифициращия орган, националните одитни органи, Европейската служба за борба с измамите и външни одитори да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство.
(3) ИЗПЪЛНИТЕЛЯТ се задължава да предостави достъп на служителите или представителите на Управляващия орган, Сертифициращия орган, националните одитни органи, Европейската комисия, Европейската служба за борба с измамите и Европейската сметна палата, както и на външни одитори достъп до местата, където се осъществява договорът, в това число и достъп до информационни системи, както и до всички документи и бази данни, свързани с финансово-техническото управление на договора, както и да направи всичко необходимо, за да улесни работата им. Документите трябва да се съхраняват на достъпно място и да са картотекирани по начин, който улеснява проверката. 
(4) ИЗПЪЛНИТЕЛЯТ гарантира, че правата на Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външните одитори да извършват одити, проверки и проучвания, ще се упражняват равноправно, при еднакви условия и в съответствие с еднакви правила и по отношение на неговите подизпълнители.

X. ПРЕКРАТЯВАНЕ НА ДОГОВОРА

Чл. 15. (1) Договорът се прекратява:
1. с изтичане на неговия срок;
2. по взаимно съгласие между страните, изразено в писмена форма, като страните не си дължат неустойки, но ВЪЗЛОЖИТЕЛЯТ заплаща на ИЗПЪЛНИТЕЛЯ извършените и приети до прекратяването услуги;	
3. когато изпълнението стане невъзможно поради причина, за която никоя от страните не носи отговорност, като разходите, направени до прекратяването на договора, остават за сметка на всяка от страните така, както са направени. 
4. ВЪЗЛОЖИТЕЛЯТ може да прекрати едностранно договора, ако в резултат на обстоятелства, възникнали след сключването му, не е в състояние да изпълни задълженията си.
Чл. 16. ВЪЗЛОЖИТЕЛЯТ може да прекрати договора едностранно, с едноседмично писмено предизвестие, когато ИЗПЪЛНИТЕЛЯТ:
1. забави изпълнението на някое от задълженията си по договора с повече от 15 (петнадесет) работни дни;
2. не отстрани в срок, определен от ВЪЗЛОЖИТЕЛЯ, констатирани недостатъци;
3. прекъсне изпълнението на договора без съгласието на ВЪЗЛОЖИТЕЛЯ за повече от 10 (десет) работни дни и след отправена писмена покана не продължи изпълнението на договора, в рамките на 5 (пет) работни дни, считано от датата на получаване на поканата;
4. не изпълни някое от задълженията си по договора;
5. бъде обявен в несъстоятелност или когато бъде открито производство за обявяване в несъстоятелност или ликвидация. 
6. Когато ИЗПЪЛНИТЕЛЯТ използва подизпълнител без да е декларирал това в офертата си, или използва подизпълнител, който е различен от този, посочен в офертата му.
ХI. ЗАКЛЮЧИТЕЛНИ РАЗПОРЕДБИ

Чл. 17. Нищожността на някоя клауза от договора не води до нищожност на друга клауза или на договора като цяло.
Чл. 18. Страните ще решават спорове, възникнали при или по повод изпълнението на договора или свързани с договора или неговото тълкуване, недействителност, неизпълнение или прекратяване, по взаимно съгласие, а при непостигане на такова – спорът се отнася за решаване пред компетентния съд на територията на Република България.
Чл. 19. За неуредените в настоящия договор въпроси се прилагат разпоредбите на действащото българско законодателство.
Чл. 20. При промяна на адреси, телефони и др. координати, съответната страна е длъжна да уведоми другата писмено.
Чл. 21. Страните по договора определят оторизирани лица за контакт, които отговарят за наблюдението и оперативното изпълнение на договора, както следва:

За ВЪЗЛОЖИТЕЛЯ:  ..................................................тел. .................................
                                        
За ИЗПЪЛНИТЕЛЯ: ....................................................тел. ...............................

Неразделна част от договора са:

1. Техническа спецификация на ВЪЗЛОЖИТЕЛЯ (Приложение № 1).
2. Техническо предложение на ИЗПЪЛНИТЕЛЯ (Приложение № 2) .
3. Ценово предложение на ИЗПЪЛНИТЕЛЯ (Приложение № 3).
4. Списък на екипа (Приложение № 4).

Настоящият договор се сключи в пет еднообразни екземпляра - четири за ВЪЗЛОЖИТЕЛЯ и един за ИЗПЪЛНИТЕЛЯ и се подписа от тях, както следва:
	

ЗА ВЪЗЛОЖИТЕЛЯ:                                                         ЗА ИЗПЪЛНИТЕЛЯ:
	
КАЛИН РОГАЧЕВ
УПЪЛНОМОЩЕНО ЛИЦЕ ПО ЧЛ.7, АЛ.1 ОТ ЗОП 
(Заповед РД01–412 от 01.07.2016 г.)

Открита процедура за възлагане на обществена поръчка с предмет „Разработване и предлагане на гъвкави модели за остойностяване и финансиране на социалните услуги, включващо различни източници и механизъм за въвеждане на принципа „парите следват клиента”, както и проучване на европейския опит в тази област” по проект BG05M9OP001-3.005 „Нови стандарти за социални услуги“
Проектът се осъществява с финансовата подкрепа на Оперативна програма „Развитие на човешките ресурси” 2014 – 2020, съфинансирана от Европейския социален фонд на Европейския съюз

